b'\n_START_ARTICLE_\nMarie NDiaye\n_START_SECTION_\nBiografia\n_START_PARAGRAPH_\nEl seu pare va marxar al Senegal quan Marie tenia tres anys, i ella no l\'ha conegut fins passats els 20. La mare, professora de ci\xc3\xa8ncies, i el germ\xc3\xa0, Pap, van viure en diferents indrets, des d\'una barriada de Par\xc3\xads, a Fresnes i Bourg-la-Reine, fins que van anar a Berl\xc3\xadn._NEWLINE_Marie va estudiar a l\'Institut Lakanal de Sceaux, i m\xc3\xa9s tard feu estudis de ling\xc3\xbc\xc3\xadstica a la Sorbona, i amb una beca de l\'Acad\xc3\xa8mia Francesa a la Villa M\xc3\xa8dicis de Roma._NEWLINE_L\'any 1987 es va casar amb l\'escriptor Jean-Yves Cendrey i van anar a viure a Sitges. Des de 1998 viu a Berl\xc3\xadn, amb el seu marit i tres fills. Segons algunes fonts, va marxar de Fran\xc3\xa7a per tenir opinions contr\xc3\xa0ries a les pol\xc3\xadtiques de Nicolas Sarkozy i va tenir una forta pol\xc3\xa8mica amb el diputat de l\'UMP \xc3\x88ric Raoult, quan ella va definir Fran\xc3\xa7a com un estat "monstru\xc3\xb3s".\n_START_SECTION_\nObra liter\xc3\xa0ria\n_START_PARAGRAPH_\nMarie NDiaye va comen\xc3\xa7ar molt jove la seva carrera liter\xc3\xa0ria. Va comen\xc3\xa7ar a escriure als 12 anys, i nom\xc3\xa9s amb 17 va publicar la seva primera novel\xc2\xb7la, Quant au riche avenir (Ed. de Minuit)._NEWLINE_No pertany a cap grup literari, ni reivindica cap filiaci\xc3\xb3, per\xc3\xb2 remarca haver rebut influ\xc3\xa8ncies de Kafka, Marcel Proust i James._NEWLINE_Malgrat el seu origen afric\xc3\xa0 per via del seu pare, que pr\xc3\xa0cticament no ha conegut, t\xc3\xa9 molt pocs contactes amb la cultura africana, amb la qual no se sent gens identificada i refusa qualsevol pertinen\xc3\xa7a a la literatura negreafricana._NEWLINE_Ha escrit nombroses novel\xc2\xb7les i obres teatrals, per\xc3\xb2 tamb\xc3\xa9 obres per a un p\xc3\xbablic jove, poesia, un llibret d\xe2\x80\x99\xc3\xb2pera, Te craindre en ton absence (2014), per al compositor H\xc3\xa8ctor Parra._NEWLINE_Un dels relats (el corresponent a Khady Demba) de la seva novel\xc2\xb7la "Trois femmes puissantes"  va ser utilitzat com a gui\xc3\xb3 del film documental "Notre Monde" (2013) dirigit per Thomas Lacoste.'